Document ID: /roh_data/filtered/fineweb-2-filterrobots_roh.jsonl.gz/12238

Il maraton da la Surselva, la cursa populara da passlung a Sedrun en la Val Tujetsch, sto vegnir annullada, quai pervia da la mancanza da naiv. Quai ha decidì il comité d’organisaziun bun 10 dis avant il termin da cursa. Il maraton avess gì lieu la dumengia, ils 29 da schaner. Perencunter pon las cursas d’uffants e giuvenils dal Nordic Cup vegnir realisadas la sonda, uschia Guido Friberg, il president dal comité d’organisaziun.
Spustar il maraton da la Surselva sin in termin pli tard, sco quai ch’è vegnì fatg cun la cursa populara Planoiras a Lai, na saja betg stà pussibel ed er nagina opziun.
Gia avant dus onns na vevi dà nagin maraton da la Surselva, lura dentant pervia da la pandemia da corona.